Document ID: 31997R1093

Uredba Komisije (ES) št. 1093/97
z dne 16. junija 1997
o določitvi standardov trženja za melone in lubenice
KOMISIJA EVROPSKIH SKUPNOSTI JE
ob upoštevanju pogodbe o ustanovitvi Evropske gospodarske skupnosti,
ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1] in zlasti člena 2(2) Uredbe,
ker so v Prilogi I k Uredbi (ES) št. 2200/96 navedeni proizvodi, za katere je treba sprejeti standarde; ker med proizvodi, navedenimi v tej prilogi, še niso bili določeni standardi Skupnosti za melone in lubenice; ker je treba torej določiti standarde trženja za ta proizvoda; ker bi bilo treba zaradi razvidnosti na svetovnem trgu upoštevati standarde, ki jih za ta proizvoda priporoča Gospodarska komisija Združenih narodov za Evropo;
ker bi morali z uporabo standardov odstraniti proizvode slabe kakovosti s trga in tako usmerjati proizvodnjo, da bi izpolnila zahteve potrošnikov, ter olajšati trgovino na podlagi poštene konkurence, s čimer bi pomagali doseči večjo dobičkonosnost proizvodnje;
ker se standardi uporabljajo v vseh fazah trženja; glede na to, da lahko prevoz na velike razdalje, shranjevanje za dlje od določenega časa ali razne operacije, ki so jim proizvodi izpostavljeni, povzročijo kvarjenje zaradi bioloških procesov v proizvodih in naravnega propadanja; ker je treba torej upoštevati take spremembe pri uporabi standardov v fazah trženja po odpošiljanju; ker je treba pri pridelkih v razredu "ekstra", ki morajo biti posebej previdno razvrščeni in pakirani, upoštevati le izgubo svežosti in čvrstosti;
ker so ukrepi, predpisani s to uredbo, v skladu z mnenjem Upravljalni odbora za sveže sadje in zelenjavo,
SPREJELA NASLEDNJO UREDBO:
Člen 1
1. Standardi kakovosti za
- melone, ki spadajo pod oznako KN 08071900,
- lubenice, ki spadajo pod oznako KN 08071100,
so navedeni v prilogah I in II k tej uredbi.
2. Ti standardi se uporabljajo pri vseh fazah trženja pod pogoji, ki so predpisani v Uredbi (ES) št. 2200/96.
Vendar pa so v fazah po odpošiljanju dovoljena naslednja odstopanja:
(a) rahlo pomanjkanje svežosti in čvrstosti,
(b) proizvodi iz drugih razredov kot razreda ekstra se lahko rahlo kvarijo zaradi bioloških procesov in naravnega propadanja.
Člen 2
Ta uredba začne veljati 1. julija 1997.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. junija 1997

Labels: 7
3
17